CELEX: C2006/326/85
Language: lv
Date: 2006-12-30 00:00:00
Title: Lieta C-453/06: Lūgums sniegt prejudiciālu nolēmumu — izteikts ar Bundesverwaltungsgericht (Vācija) 2006. gada 13. novembra rīkojumu — 01051 Telecom GmbH pret Vācijas Federatīvo Republiku

30.12.2006   
            
            
               LV
            
            
               Eiropas Savienības Oficiālais Vēstnesis
            
            
               C 326/41
            
         Lūgums sniegt prejudiciālu nolēmumu — izteikts ar Bundesverwaltungsgericht (Vācija) 2006. gada 13. novembra rīkojumu — 01051 Telecom GmbH pret Vācijas Federatīvo Republiku
   (Lieta C-453/06)
   (2006/C 326/85)
   Tiesvedības valoda — vācu
   Iesniedzējtiesa
   
      Bundesverwaltungsgericht (Vācija)
   Lietas dalībnieki pamata procesā
   
      Prasītāja: 010151 Telecom GmbH
   
   
      Atbildētāja: Vācijas Republika
   Persona, kas iestājusies lietā: Vodafone D2 GmbH
   Prejudiciālie jautājumi
   Vai var uzskatīt par atbilstošu Eiropas Parlamenta un Padomes 2002. gada 7. marta Direktīvas 2002/21/EK par kopējiem reglamentējošiem noteikumiem attiecībā uz elektronisko komunikāciju tīkliem un pamatpakalpojumiem (pamatdirektīva) (1) 27. panta 1. teikumam un Eiropas Parlamenta un Padomes 2002. gada 7. marta Direktīvas 2002/19/EK par piekļuvi elektronisko komunikāciju tīkliem un ar tiem saistītām iekārtām un to savstarpēju savienojumu (piekļuves direktīva) (2) 7. pantam to, ka valsts tiesībās agrāk ietvertā likuma prasība — aprēķināt savstarpējā savienojuma tarifu, ņemot vērā efektīvas pakalpojumu sniegšanas izmaksas, — ir jāsaglabā pārejas periodā, kaut arī Kopienu tiesībās tādas prasības nav?
   
      (1)  OV L 108, 33. lpp.
   
      (2)  OV L 108, 7. lpp.